Број: 11-Г-1734/23

# Дана, 04.05.2023. године

На основу члана 70. Закона о јавним набавкама („Службени гласник БиХ“, број 39/14 и 59/22) и члана 11. Правилника о јавним набавкама Градске управе Града Бања Лука („Службени гласник Града Бања Лука“, број 45/22), Градоначелник Бање Луке доноси

## **О Д Л У К У**

**I**

Прихвата се приједлог Комисије за јавну набавку„ЛОТ 1-Процјене тржишне вриједности дрвних сортимената и израда елабората о уређењу парцела к.ч. 1283/32 и к.ч. 1283/33 к.о. Рамићи у Пословној зони Рамићи-Бања Лука; ЛОТ 2-Процјене тржишне вриједности парцеле к.ч. 723/2 к.о. Буџак и стаклене баште у сврху експропријације земљишта за изградњу приступне саобраћајнице на локацији код Јелшинграда“, број јавне набавке 15-404-69/23.

**II**

Поступак јавне набавке се поништава јер јер ниједна од примљених понуда није прихватљива, у складу са чланом 69. став (2) тачка д) Закона о јавним набавкама БиХ („Службени гласник БиХ“ бр. 39/14 и 59/22).

## **О б р а з л о ж е њ е**

Одлуком градоначелника број 11-Г-1199/23 од 30.03.2023. године, покренут је поступак јавне набавке „ЛОТ 1-Процјене тржишне вриједности дрвних сортимената и израда елабората о уређењу парцела к.ч. 1283/32 и к.ч. 1283/33 к.о. Рамићи у Пословној зони Рамићи-Бања Лука; ЛОТ 2-Процјене тржишне вриједности парцеле к.ч. 723/2 к.о. Буџак и стаклене баште у сврху експропријације земљишта за изградњу приступне саобраћајнице на локацији код Јелшинграда“. Рјешењем градоначелника број 11-Г-1199/23 од 30.03.2023. године, именована је Комисија за јавну набавку, која је провела конкурентски захтјев за достављање понуда број 15-404-69/23. Обавјештење о набавци је објављено на порталу јавних набавки дана 10.04.2023. године под бројем 320-7-2-170-3-197/23 и у Службеном гласнику БиХ, број 26/23 од 14.04.2023. године. Процијењена вриједност јавне набавке наведена у захтјеву за јавну набавку Одјељења за привреду и локални економски развој: ЛОТ 1 -1.200,00 КМ без ПДВ-а и ЛОТ 2 – 1.500,00 КМ без ПДВ-а. Критеријум за избор најповољнијег понуђача је најнижа цијена. Предвиђено је одржавање е-аукције.

Тендерском документацијом је тражено да понуђачи доставе сљедеће доказе:

1. попуњен, потписан и овјерен печатом понуђача образац за понуду, а за групу понуђача податке о сваком члану групе понуђача, као и јасно одређење члана групе који је овлашћени представник групе понуђача за учешће у поступку јавне набавке, за комуникацију и за закључивање уговора;
2. изјава о испуњености услова из члана 45. став (1) тачка од a) до д) ЗЈН (потписана од стране лица овлаштеног за заступање понуђача и овјерена од стране надлежног органа, општински/градски орган управе или нотар);
3. докази предвиђени чланом 46. ЗЈН; овјерена фотокопија актуелног извода из судског регистра за правна лица, односно рјешења о регистрацији или увјерења о активном статусу за физичка лица (фотокопија овјерена од стране надлежног органа, општински/градски орган управе или нотар);
4. изјава у вези са чланом 52. став (2) ЗЈН (потписана од стране лица овлаштеног за заступање понуђача и овјерена од стране надлежног органа, општински/градски орган управе или нотар);
5. попуњен, потписан и овјерен печатом понуђача примјерак спецификације (образац за цијену понуде), за лот/лотове за који/које се понуда доставља;
6. потписан и овјерен печатом понуђача примјерак нацрта уговора, за лот/лотове за који/које се понуда доставља;
7. списак повјерљивих информација (ако их има);
8. датум понуде, потпис и печат овлаштеног лица понуђача;
9. попис докумената уз понуду
10. овлаштење или пуномоћ за лице које попуњава обрасце изјава уколико исто није законски овлаштено за заступање понуђача

 Рок за подношење понуда истекао је дана 21.04.2023. године, у 11:00 часова. Истога дана у 11:40 часова Комисија је извршила јавно отварање понуда и том приликом констатовала да је пристигла сљедећа понуда (цијене у КМ са ПДВ-ом):

|  |  |  |
| --- | --- | --- |
|  |  |  |

1. „ERKER“ д.о.о. Бања Лука,

укупна цијена понуде за ЛОТ 1 износи...................... 1.404,00 КМ са ПДВ-ом,

укупна цијена понуде за ЛОТ 2 износи.......................1.755,00 КМ са ПДВ-ом.

Дана 26.04.2023. године Комисија је приступила анализи и оцјени понуде и том приликом установила сљедеће:

Понуда број 1, „ERKER“ д.о.о. Бања Лука, од 20.04.2023. године; коверта са понудом исправно затворена и запечаћена. Тендерском документацијом у дијелу *Г)* *Подаци о понуди; Обавезни елементи садржаја понуде,* под редним бројем 2. је прописано:“ Изјава о испуњености услова из члана 45.став (1) тачка од а) до д) ЗЈН (потписана од стране лица овлаштеног за заступање понуђача и овјерена од стране надлежног органа, општински/градски орган управе или нотар), док је под редним бројем 4. прописано: „Изјава у вези са чланом 52. став (2) ЗЈН ( потписана од стране лица овлаштеног за заступање понуђача и овјерена од стране надлежног органа, општински/градски орган управе или нотар)“. Понуђач је у понуди доставио изјаву о испуњености услова из члана 45.став (1) тачка од а) до д) Закона о јавним набавкама („Службени гласник БиХ“, број 39/14 и 59/22) и изјаву у вези члана 52. став (2) Закона о јавним набавкама које нису овјерене од стране надлежног органа (општински/градски орган управе или нотар). С обзиром на наведено, Комисија је једногласно предметну понуду оцијенила као неприхватљиву за уговорни орган.

Имајући у виду да ниједна од примљених понуда није прихватљива, Комисија за јавну набавку је уговорном органу у складу са чланом 69. став (2) тачка д) ЗЈН предложила доношење одлуке о поништењу предметног поступка јавне набавке. Уговорни орган је прихватио приједлог Комисије и одлучено је као у диспозитиву. Комисија је окончала свој рад 27.04.2023. године.

Против ове одлуке може се изјавити жалба у писаној форми Канцеларији за разматрање жалби, Филијала Бањалука, путем Градоначелника – Одсјека за јавне набавке, у року од 5 (пет) дана од дана пријема обавјештења о исходу поступка јавне набавке. Жалба се подноси у 3 примјерка, директно на протокол уговорног органа у канцеларију 14 Градске управе Града Бањалука или препорученом пошиљком.

**Г Р А Д О Н А Ч Е Л Н И К**

**Драшко Станивуковић**